Lina Khalifeh

Lina Khalifeh (Jordania, 1984ko ekainaren 21a) Jordaniako gerriko beltzeko taekwondo txapelduna da, Jordaniako taldearentzat dominak irabazi ondoren, bere ibilbidea arte martzialak gaindituz luzatzea erabaki zuen. 2010ean, bere lagun bat bere aitak eta anaiak eraso eta jipoitu zutela jakin ondoren, borroka arte mistoen autodefentsa eskolak ematen hastea erabaki zuen bere gurasoen sototik, hori oinarri hartuta, "She Fighter" [Bera Borrakarilari] izeneko autodefentsa zentro propioa ireki zuen 2012an, Amman-en (Jordania) emakumeei beren burua defendatzen irakasteko, Jordanian sexu-jazarpena eta eraso-ekintzak ohikoak baitziren. 

 Haurtzaroa eta gaztaroa 
Bere hitzetan:

"Taekwondorako zaletasuna bost urterekin garatu nuen.  [Autodefentsa estudioaren sortzaileak gerriko beltza du taekwondoan, Jordaniako kaleetan jazarpenaren biktima izan zenetik bost urte zituenean ikasten hasi zen arte martziala. Ekialde Hurbilean hazi eta emakume bihurtzeak esan nahi zuen Khalifehek diskriminazioari aurre egin behar ziola eta bere kabuz hitz egin behar zuela.] 

Nire izaera eraiki du, konfiantza eman dit, diziplina erakutsi dit, eta ni neu izateko aukera eman dit. Gerriko beltza lortu ondoren, Olinpiar Jokoetan lehiatzea zen nire helburua, eta banekien lor nezakeela. Nire pisu kategoriako atletarik onena izan nintzen Jordanian. Baina ezin izan nuen nire estatua ordezkatu, aitona errefuxiatu palestinarra zelako. Shock handia izan zen niretzat. Inoiz ez nuen pentsatu nire izenak edo aurrekariek nire kirol ibilbidean eragingo zutenik. Baina egin zen. Nire lehiakidearen zilarrezko domina urre batekin ordezkatu zuten, eta Olinpiadetara joan zen. Kolpatu egin ninduen orduan: besterik gabe, ezin zenion ihes egin sisteman oraindik nagusi zen arrazakeriari." 

Ondoren, txapeldunak kickboxinga, Kung Fu eta boxeoa ikasi zituen. «Familia batean hezi ninduten, eta amak egiten nuena babesten zuen. Izan ere, haur guztiek, neskek nahiz mutilek, beren ametsak jarraitu behar dituzte. 

Bizitza arte martzialean ikasgaiak aurkitzen ditu berarentzat baina baita bere ikasleentzat ere. “Taekwondoa errespetua, diziplina eta konpromisoa da zure ametsak eta helburuak lortzeko. Eta bizitza kapituluen eta mailen ingurukoa da eta behin maila bat bukatuta beste mailara pasatzen zara eta horrela”.

Khalifeh gehiegi entrenatzen hasi zen, prozesuan zaurituz. 22 urterekin ACLa  [Medikuntzan, "ACL" Aurreko Lotailu Gurutzatua (Anterior Cruciate Ligament) izan daiteke, belauneko lesio oso arrunta] urratu zuen, eta 2 ebakuntza egin ondoren, ez zen ondo sendatu. Medikuek jakinarazi zioten ezin zuela gehiago arte martzialik egin. Garai hura «nire bizitzako punturik baxuena» zela esan zuen.

 Ibilbidea 

Khalifeh-ek lau urtez marketin arduradun gisa ere lan egin du bere familiak Jordanian duen bulegoan, non hezkuntza-gaiak fabrikatzen zituen (arbel zuriak, arbel beltzak, arbel elektronikoak eta abar) eta atzerrian merkaturatzen zituen.

Lina Khalifeh SheFighter-en sortzailea eta jabea da, emakumeentzako lehen Autodefentsa estudioa, Ekialde Hurbilean hasi eta 35 herrialde baino gehiagotara zabaldu zena. SheFighter emakumeak fisikoki, mentalki eta emozionalki ahalduntzeko diseinatuta dago, Autodefentsa entrenamenduaren bidez. SheFighter genero berdintasuna lortzeko lanean aritu da, ikastetxeetan ikasleen artean kontzientzia zabalduz eta haien adimen fisikoa kirolen, Arte Martzialen eta Autodefentsaren bidez eraikitzean zentratuz. 2012an sortu zen estudioa, eta 18.000 emakume baino gehiago trebatu ditu mundu osoan.

Lina Khalifeh entrenatzailea arte martzialetako praktikantea eta Taekwondoko instruktorea da. SheFighter emakumeentzako autodefentsa eskolako txapeldun, prestatzaile eta sortzailea da. Zergatik dute emakumeek hainbesteko beldurra beren burua defendatzeari eta defendatzeari? Horrela hasi zen. Gurasoen etxeko sotoan hasi zen autodefentsa formakuntza irakasten.  Orain Kanada-n oinarrituta dago.

 Lorpenak 
Konferentzietako batzuk Khalifeh gonbidatu zuten hitz egiteko: The Business of Fashion Summit 2019 [Moda negozioaren bilera nagusia],The Economic World Forum  2019[Nazioarteko ekonomia bilera nagusia], Women in the World Summit 2019 [Emakumeak munduko bilera nagusian], Dragon Fly 2019 Thailandia, European Development Summit 2018 [Europar garapenaren bilera nagusia], European Parliament 2015 [Europar parlamentua], One Young World 2016 [Mundu gazte bat], Concordia Summit (Virtual) 2020[Konkordia bilera nagusi birtuala], Los Angeles Tribunate (Virtual) 2020 [Los Angeles Tribuna birtuala] eta BMO Bank (Virtual) 2020.

Khalifeh, She Entrepreneurship programak ere hautatu zuen bere lana Suediako errege familiari aurkezteko.
Barack Obama-k Etxe Zurian aurkeztutako "aldaketa sozialaren buruzagietako bat" izan zen. TEDWomen hitzaldien barruan TEDeko hitzaldi batean egon zen bere lanaz hitz egiteko.

 Aintzatespena 

 Khalifeh 2017ko 100 emakume BBCko bat bezala onartua izan zen.

 Kanpo estekak 
"La taekwondista que enseña a las mujeres de Oriente Medio a defenderse" [Ekialde Ertaineko emakumeei defendatzen erakusten dien taekwondista] El Correo egunkaria, Itsaso Alvarez, 2020ko martxoaren 26a (gaztelaniaz)

 Erreferentziak 

 Kanpo estekak 

Kategoria:Jordaniarrak
Kategoria:Jordaniako taekwondolariak
Kategoria:Emakume kirolariak